CELEX: 62001CC0047
Language: da
Date: 2002-06-06 00:00:00
Title: Forslag til afgørelse fra generaladvokat Jacobs fremsat den 6. juni 2002. # Kommissionen for De Europæiske Fællesskaber mod Kongeriget Spanien. # Traktatbrud - artikel 4, stk. 1, og artikel 11 i direktiv 96/59/EF om bortskaffelse af polychlorbiphenyler og polychlorterphenyler (PCB/PCT). # Sag C-47/01.

Vigtig juridisk meddelelse

|

62001C0047

Forslag til afgørelse fra generaladvokat Jacobs fremsat den 6. juni 2002.  -  Kommissionen for De Europæiske Fællesskaber mod Kongeriget Spanien.  -  Traktatbrud - artikel 4, stk. 1, og artikel 11 i direktiv 96/59/EF om bortskaffelse af polychlorbiphenyler og polychlorterphenyler (PCB/PCT).  -  Sag C-47/01.  

Samling af Afgørelser 2002 side I-08231

Generaladvokatens forslag til afgørelse

1. I den foreliggende sag har Kommissionen nedlagt påstand om, at det i medfør af artikel 226 EF fastslås, at Kongeriget Spanien har tilsidesat sine forpligtelser i henhold til Rådets direktiv 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT) , idet det ikke har udarbejdet eller i det mindste ikke har tilsendt Kommissionen planen, den skitserede plan samt sammenfatningen af fortegnelsen, således som det er foreskrevet i direktivets artikel 4, stk. 1, og artikel 11.2. Direktivets artikel 1 bestemmer:»Formålet med dette direktiv er en indbyrdes tilnærmelse af medlemsstaternes lovgivning om kontrolleret bortskaffelse af PCB, dekontaminering eller bortskaffelse af apparater indeholdende PCB og/eller bortskaffelse af brugte PCB med henblik på deres fuldstændige bortskaffelse på grundlag af dette direktivs bestemmelser.«3. I artikel 3 hedder det:»Med forbehold af internationale forpligtelser træffer medlemsstaterne de nødvendige foranstaltninger for snarest muligt at sikre bortskaffelse af brugte PCB og dekontaminering eller bortskaffelse af PCB og apparater indeholdende PCB. Hvad angår apparater og PCB indeholdt deri, som optages i en fortegnelse i overensstemmelse med artikel 4, stk. 1, skal dekontamineringen og/eller bortskaffelsen ske senest ved udgangen af 2010.«4. Artikel 4, stk. 1, bestemmer:»For at overholde artikel 3 sørger medlemsstaterne for, at der udarbejdes fortegnelser over apparater med et PCB-indhold på mere end 5 dm3 og sender Kommissionen en sammenfatning af disse fortegnelser senest tre år efter dette direktivs vedtagelse. Med hensyn til kondensatorer skal tærsklen på 5 dm3, forstås således, at den omfatter samtlige enkeltelementer i et kombineret sæt.«5. Endelig fastsætter artikel 11:»1. Senest tre år efter vedtagelsen af dette direktiv opstiller medlemsstaterne:- planer for dekontaminering og/eller bortskaffelse af apparater, der er optaget i fortegnelserne, og de heri indeholdte PCB- en skitseret plan for indsamling og efterfølgende bortskaffelse af de i artikel 6, stk. 3, nævnte apparater, som ikke skal optages i fortegnelser efter artikel 4, stk. 1.2. Medlemsstaterne underretter straks Kommissionen om disse programmer og skitserede planer.«6. Direktivet trådte i kraft den 16. september 1996.7. Kommissionen har anført, at Kongeriget Spanien ikke har udarbejdet eller i hvert fald ikke tilsendt Kommissionen hverken sammenfatningen af fortegnelsen, således som det er foreskrevet i direktivets artikel 4, eller planen og den skitserede plan, således som det er foreskrevet i artikel 11, stk. 1.8. Kongeriget Spanien har bestridt det påtalte traktatbrud og anført, at en national plan for dekontaminering og bortskaffelse af PCB, PCT og apparater, der indeholder disse stoffer, er blevet offentliggjort i det spanske lovtidende , som foreskrevet i kongeligt dekret nr. 1378/99 af 27. august 1999, som gennemfører direktivet i national ret. Kommissionen er efterfølgende blevet underrettet om denne plan.9. Kommissionen har i sit svar anført, at den nationale plan ikke har betydning for det påtalte traktatbrud. Den er vedtaget efter udløbet af tomånedersfristen i Kommissionens åbningsskrivelse af 18. september 2000, nemlig den 6. april 2001, hvilket endda er efter, at Kommissionen havde anlagt sag ved Domstolen den 5. februar 2001. Subsidiært har Kommissionen gjort gældende, at planen i visse henseender ikke opfylder direktivets krav.10. Kongeriget Spanien har i duplikken bestridt Kommissionens bemærkninger angående planens indhold, idet det anfører, at den opfylder kravene i direktivet.11. Det er efter min opfattelse ufornødent at undersøge nærmere, hvorvidt planen opfylder direktivets krav, da det under alle omstændigheder står klart, at planen er vedtaget efter udløbet af fristen i den begrundede udtalelse. Det følger af fast retspraksis, at spørgsmålet om, hvorvidt der foreligger et traktatbrud, skal vurderes på baggrund af forholdene, som de var ved udløbet af fristen i den begrundede udtalelse, og at foranstaltninger, som en medlemsstat vedtager efterfølgende, ikke kan tages i betragtning .12. Kommissionens påstand skal herefter tages til følge.Forslag til afgørelse13. Jeg foreslår herefter Domstolen at træffe følgende afgørelse:1) Kongeriget Spanien har tilsidesat sine forpligtelser i henhold til Rådets direktiv 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT), idet det ikke inden for den fastsatte frist har udarbejdet planen, den skitserede plan samt sammenfatningen af fortegnelsen, således som det er foreskrevet i direktivets artikel 4, stk. 1, og artikel 11.2) Kongeriget Spanien betaler sagens omkostninger.